Public procurement notice: Contract Award Notice
Published: 2024-07-12
Buyer: Ilmatieteen laitos
Country: FI
Region: FI1B1
Contract type: Supplies
Procedure: Open procedure
CPV classification: 32584000 | 72253200: Computer systems support services
Estimated value: 454210 EUR
Award criteria: cost

Technical requirements: YLEISTÄ

Hankinnassa noudatetaan lakia julkisista hankinnoista ja käyttöoikeussopimuksista (1397/2016, hankintalaki). Tarjouskilpailu toteutetaan avointa menettelyä käyttäen.

Tilaaja voi keskeyttää hankintamenettelyn osittain tai kokonaan todellisesta ja perustellusta syystä (hankintalaki 125 §).

Mikäli saaduista tarjouksista yksikään ei vastaa tarjouspyyntöä tilaajan edellyttämällä tavalla tai vain yksi tarjous on tarjouspyynnön mukainen tai palvelun kustannukset siihen varatut määrärahat huomioon ottaen vaikeuttavat tehokkaan toteutuksen taikka olosuhteet tarjouskilpailun aikana muuttuvat sellaiseksi, ettei tilaaja voi hyödyntää tarjouskilpailun tuloksia, tilaaja voi keskeyttää hankintamenettelyn.

ALIHANKINTASUHTEET

Sopimus tehdään sen toimittajan (yrityksen) kanssa, jonka nimissä tarjous on tehty. Kyseinen toimittaja on vastuussa kaikista sopimuksen mukaisista velvoitteista myös silloin, kun se käyttää alihankkijoita. Alihankintasuhteisiin liittyvät ehdot on esitetty tarjouspyynnössä ja tarjouspyynnön liitteenä olevissa sopimusehdoissa. Toimittajalla alihankkijoineen edellytetään olevan tekniset, taloudelliset ja muut edellytykset sopimuksen mukaisten tuotteiden toimittamiseen koko sopimuskauden ajan. Toimittajalta voidaan pyytää ennen sopimuksen tekemistä ja sopimuskauden aikana selvityksiä sellaisista sitoumuksista ja sopimuksista, joita se on tehnyt ilmoittamiensa alihankkijoiden kanssa ja joilla on merkitystä toimittajien edellytyksille sopimuksen mukaisten velvoitteiden täyttämiselle. 

MUIDEN TAHOJEN VOIMAVAROIHIN VETOAMINEN

Tarjoaja voi käyttää hankinnan toteuttamiseen muiden yritysten voimavaroja riippumatta niiden välisten suhteiden oikeudellisesta luonteesta. Muiden yritysten voimavarojen on oltava tosiasiallisesti tarjoajan käytössä hankintaa suoritettaessa. Hankintayksikkö varaa oikeuden vaatia näyttöä (kuten yritysten välisiä sitoumuksia ja sopimuksia) siitä, että muiden tahojen voimavarat ovat tarjoajan käytettävissä. Tällaisia voimavaroja voivat olla esimerkiksi:
1) tarjoajan kanssa samaan konserniin kuuluvan tai jonkin muun yrityksen kokemus hankinnan kohteena olevien palveluiden toimittamisesta edellyttäen, että tämä yksikkö nimetään tarjouksessa tarjoajan alihankkijaksi kyseisten palveluiden osalta ja tämä tulee tosiasiallisesti myös osallistumaan palvelun suorittamiseen;
2) toisen yrityksen palveluksessa olevan henkilöstön ammatillinen pätevyys edellyttäen, että henkilöt tosiasiallisesti osallistuvat palvelun suorittamiseen;
3) taloudelliseen tilanteeseen ja rahoitusasemaan liittyvät voimavarat;
4) tekniseen suorituskykyyn liittyvät voimavarat edellyttäen, että kyseisiä voimavaroja tosiasiallisesti hyödynnetään hankintaa suoritettaessa.
Hankinnan kohteena on Ilmatieteen laitoksen korkean käytettävyyden tiedosto- ja objektipohjainen tallennusympäristö. 

Hankittavan tallennusjärjestelmän tulee tarjota tiedosto- ja objektipohjaiset (S3) tallennusrajapinnat. 

Tarjoajan tulee toimittaa tarjouspyynnön kohde kokonaisuudessaan "avaimet käteen" toimituksena. Kaikki toimitukseen sisältyvä asiantuntijatyö tulee kuulua toimitukseen ja hinnoitella tarjouksessa. Toimituksen tulee sisältää kaikki tallennusmediat, kaapelit, optiikat ja mahdolliset omat sisäiset verkkokytkimet, mikäli järjestelmä sellaiset vaatii. Tarjouksen tulee myös sisältää kaikki tarjottujen toiminallisuuksien vaatimat mahdolliset lisenssit. Mikäli toimitettava järjestelmä sisältää erillisiä lisenssejä (esim. client, kapasiteetti), tulee toimittajan eritellä ne tarjouksessaan. Asiakkaan laitteisiin tulevat optiikat eivät kuulu tarjoukseen. 

Hankinta ja sen sisältämät vähimmäisvaatimukset on kuvattu tarjouspyynnössä ja sen liitteissä.

Korkean käytettävyyden tiedosto- ja objektipohjainen tallennusympäristö hankitaan kertatoimituksena. Tilaajan hyväksymän käyttöönoton päivänä (Tilaajan arvion mukaan 10/2024) alkaa huolto- ja tukipalvelun sopimuskausi viisi (5) vuotta.
Tarjous, jonka KTE-arvo on suurin, voittaa kilpailun. KTE lasketaan kahden desimaalin tarkkuudella.
Ilmatieteen laitoksella on oikeus huolto- ja tukisopimuksen osalta kahteen peräkkäiseen yhden (1) vuoden optiojaksoon välittömästi 5 vuoden sopimuskautta seuraavina. Optiokaudella tarkoitetaan mahdollisuutta sopimuksen jatkamiseen alkuperäisin ehdoin.


Winner: Fujitsu Finland Oy
Number of bids: 2